Kandidaatintutkielman pohja

Kalle Kandi

[Tähän minkä aineen esim. Kasvatustieteen] kandidaatintutkielma/proseminaarityö

Kevät-/Syyslukukausi 20XX

Laitoksen nimi

Jyväskylän yliopisto

Tiivistelmä

Kandi, Kalle. 20XX. Tutkielman nimi. [Tähän ilman hakasulkuja, minkä aineen, esim. Kasvatustieteen] kandidaatintutkielma/proseminaarityö. Jyväskylän yliopisto. Laitoksen nimi. xx sivua.

Tiivistelmä toimii itsenäisenä tekstinä tutkielman sisällöstä niin, että se on ymmärrettävissä ilman alkuperäistä tutkielmaakin. Tiivistelmän paikka on työn nimiölehteä seuraavalla sivulla. Bibliografiset tiedot otetaan työn nimiösivulta ja ne merkitään siinä olevassa muodossa – paitsi sukunimi, joka kirjoitetaan tiivistelmässä ensin. Tiivistelmän maksimipituus on 250 sanaa, ja sen tulee mahtua yhdelle sivulle rivivälillä 1,5 kirjoitettuna. Tiivistelmä kirjoitetaan täydellisin virkkein ja turhat sanat karsitaan. Tiivistelmä jaetaan korkeintaan neljään kappaleeseen, joista ensimmäinen esittelee tutkittavan ilmiön ja tutkimuksen tarkoituksen.

Tutkimuksen toteutus ja menetelmät kuvataan toisessa kappaleessa. Kappale sisältää kuvauksen tutkimuksen kohteesta (mitä tai keitä on tutkittu eli tutkimukseen osallistujat ja/tai otos) sekä käytetyistä tutkimusmenetelmistä (tutkimuksen lähestymistapa tai metodi, aineistonkeruu- ja analyysimenetelmät).

Tiivistelmän kolmannessa kappaleessa kuvataan tutkimuksen tärkeimmät tulokset. Tarkista, että tulokset vastaavat ilmaisemiasi tutkimuksen tavoitteita. Tiivistelmä kirjoitetaan suurimmaksi osaksi imperfektissä ja passiivissa. Myös yksikön kolmatta persoonaa voi käyttää (esim. Tutkielman tavoitteena oli - -). Tiivistelmässä ei saa esiintyä taulukoita, graafista esitystä eikä lähdeviittauksia.

Mahdollinen neljäs kappale kuvaa tutkimuksen teoreettiset ja/tai käytännön johtopäätökset. Ne kirjoitetaan preesensissä. Tiivistelmän loppuun merkitään 3–5 työn sisältöä kuvailevaa asiasanaa. Näistä sanoista ensimmäiset valitaan työn nimikkeestä. Muiden sanojen valinnassa käytetään tarvittaessa asiasanaluetteloita (esim. EUDISED, ERIC tai Psychological Abstracts).

Asiasanat: sana 1, sana 2, sana 3, sana 4, sana 5

SISÄLTÖ

[Tiivistelmä 2](#_Toc208917318)

[1 JOHDANTO 4](#_Toc208917319)

[2 Sisällölliset pääluvut JA LÄHTEET 6](#_Toc208917320)

[2.1 Sisällöllisten päälukujen tyyli ja tarkoitus 6](#_Toc208917321)

[2.2 Lähdeviittausten käyttö tekstissä 7](#_Toc208917322)

[3 TYYLIT, TAULUKOT JA KUVIOT 11](#_Toc208917323)

[3.1 Tyylit 11](#_Toc208917324)

[3.1.1 Alaluvut ja niiden otsikointi 11](#_Toc208917325)

[3.1.2 Tyylien käyttö 11](#_Toc208917326)

[3.2 Taulukot ja kuviot 12](#_Toc208917327)

[4 TUTKIMUKSEN TOTEUTTAMINEN 15](#_Toc208917328)

[4.1 Tutkimustehtävä ja tutkimuskysymykset 15](#_Toc208917329)

[4.2 Tutkimuskonteksti / Tutkimuksen lähestymistapa 16](#_Toc208917330)

[4.3 Tutkimukseen osallistujat / Tutkimusaineisto 16](#_Toc208917331)

[4.4 Tutkimusaineiston keruu 17](#_Toc208917332)

[4.5 Aineiston analyysi 18](#_Toc208917333)

[4.6 Eettiset ratkaisut 18](#_Toc208917334)

[5 TULOKSET TAI MUU KUVAILEVA OTSIKKO TULOSTEN SISÄLLÖN MUKAAN 20](#_Toc208917335)

[5.1 Sisällöllinen alaluku 20](#_Toc208917336)

[5.2 Sisällöllinen alaluku 22](#_Toc208917337)

[6 POHDINTA 24](#_Toc208917338)

[Lähteet 25](#_Toc208917339)

[Liitteet 31](#_Toc208917340)

1. JOHDANTO

Kandidaatintutkielman tai proseminaarityön tavoitteena on kehittää opiskelijan kykyä itsenäiseen tieteelliseen tiedonhakuun, olemassa olevan tiedon erittelyyn ja kriittiseen arviointiin, itsenäiseen tiedon tuottamiseen ja soveltamiseen sekä tutkimuseettisten periaatteiden noudattamiseen. Tutkielma on osoitus opiskelijan kyvystä tieteelliseen ajatteluun, tutkittavan ilmiön problematisointiin ja analysointiin sekä tieteelliseen argumentointiin ja raportointiin. Kandidaatintutkielma voidaan tehdä yksin tai parityönä. Tämä ohjeisto on tarkoitettu yleisohjeeksi kandidaatintutkielman tai proseminaarityön tekemiseksi. Ohjeisto ei kata kaikkia tutkimusasetelmia, joten yhdessä ohjaajan kanssa tätä pohjaa voidaan muokata kuhunkin tutkimukseen sopivaksi.

Pääluku Johdanto on laajuudeltaan 1–2 sivua. Sen sisältönä ja tavoitteena on tutkimuksen merkityksen ja tärkeyden vakuuttava osoittaminen eli ns. ”myyminen” lukijalle. Voit aloittaa kuvaamalla tutkimusaiheesi *yleisen kontekstin* eli esittelemällä tutkimasi ilmiön viitaten yleisellä tasolla aihepiirin teoriaan, käsitteelliseen taustaan, aikaisempaan tutkimukseen, yhteiskunnalliseen tilanteeseen tai johonkin muuhun olennaiseen taustaan, jonka vuoksi tutkimuksesi on merkityksellinen. Tuo esille havaintoja, joiden kautta aihe tulee ajankohtaiseksi ja tärkeäksi tutkia. Kuvaa sen jälkeen *yleisellä tasolla,* miten aihetta lähestytään tässä tutkimuksessa ja mikä tai mitkä ovat tutkimuksen tavoitteet. *Tarkat* *tutkimuskysymykset* esitetään vasta pääluvun Tutkimuksen toteuttaminen alussa omana alalukunaan. Muista, että myös johdannossa käytetään lähteitä.

Johdantoa seuraavassa ilmiön kuvailu- tai teoriaosuudessa voi olla sisällöllisiä päälukuja 1–2 ja vain perustellusta syystä enemmän. Sisällölliset eli tutkielman teoreettisia käsitteitä määrittelevät pääluvut tulevat ennen Tutkimuksen toteuttaminen -päälukua. Tuloksia esitteleviä päälukuja on yleensä yhtä monta kuin tutkimuskysymyksiä, jolloin Tulokset-luvun yksi alaluku vastaa yhteen tutkimuskysymykseen. Pohdinta-luvussa esitetään tulosten tarkastelu ja johtopäätökset sekä tutkimuksen luotettavuuspohdinnat ja jatkotutkimusaiheet. Kandidaatintutkielman tai proseminaarityön sivumäärä on 20–30 sivua pois lukien nimiösivu, sisällys- ja lähdeluettelo sekä mahdolliset liitteet. Huomaathan, että suuri sivumäärä ei takaa laadukasta tutkielmaa. Tutkittavaan ilmiöön perehtyneisyys on hyvä osoittaa lähteiden tarjoamaa tietoa yhteen nivovalla, rinnastuksia ja vertailuja tekevällä kirjoitustyylillä.

Tutkielma voi olla suomen- tai englanninkielinen (tai muun kielinen dekaanin päätöksellä). Tutkielmassa suositellaan käytettävän American Psychological Association -järjestön julkaisemia APA7:n mukaisia viittaus- ja lähdeluettelokäytänteitä, mutta suomen kielen sääntöjen mukaan. Englanninkielisessä tutkielmassa lähdeviittaukset ja lähdeluettelo tehdään englanninkielisinä APA7:n ohjeiden mukaisesti (Publication Manual of the American Psychological Association; <http://www.apastyle.org/>). Tässä mallipohjassa esitellään suomenkieliset APA7:n mukaiset viittausohjeet. Lisäksi hyödyllisiä yleisteoksia kirjoittamiseen ovat Tutki ja kirjoita (Hirsjärvi ym., 2007 ja uudemmat painokset) ja Tiede ja teksti (Kniivilä ym., 2017).

1. Sisällölliset pääluvut JA LÄHTEET

Tutkielman teoreettinen viitekehys koostuu tutkielman sisällön mukaan otsikoiduista pääluvuista eli ns. sisällöllisistä pääluvuista. Niissä kuvataan tarkemmin tutkimuksen tausta ja lähtökohdat eli tutkittavaan ilmiöön liittyvät teoreettiset ja kontekstuaaliset näkökulmat, keskeiset käsitteet, aiemmat tutkimustulokset ja muut havainnot. Olennainen osa tieteellistä kirjoittamista on muiden tutkijoiden työn hyödyntäminen tekemällä synteesiä aiemmasta tutkimuksesta. Tällöin on vältettävä suoraa plagiointia. Tämä tapahtuu asianmukaisilla lähdeviittauksilla ja lähdeluettelolla, jotka kuvataan seuraavissa alaluvuissa. Sisällöllisen pääluvun alussa voi olla yhden kappaleen pituinen, päälukua esittelevä ingressi, kuten tämän pääluvun 2 alussa, tai pääluku voi alkaa suoraan luvun otsikosta, kuten tämän ohjeiston pääluku 3. Jos valitset ingressien käytön, käytä niitä johdonmukaisesti kaikissa sisällöllisissä pääluvuissa. Mahdollinen ingressi taustoittaa lukua tiiviisti. Huomaa, että ingressissä ei luetella alalukujen otsikoita tai sisältöjä (esimerkiksi ei näin: ”Tässä luvussa esitellään ensimmäisessä alaluvussa viranomaisten, toisessa alaluvussa vanhempien ja kolmannessa alaluvussa nuorten käsityksiä osallistavasta yhteiskunnasta.”). Ingressin avulla rakennetaan siis sisällöllistä (ei ns. kirjoitusteknistä) siltaa koko lukuun.

* 1. Sisällöllisten päälukujen tyyli ja tarkoitus

Tutkielman sisällöllisissä pääluvuissa ei ole tarpeen tuoda esiin ilmiöstä kaikkea mahdollista tietoa, vaan olennaista on tutkimuksen tavoitteiden suuntainen rajausten ja valintojen tekeminen sekä niiden perusteleminen. Tekijän tai tekijöiden tulee hahmottaa aiheensa tutkimuskenttä ja kirjallisuus sekä ymmärtää oman tutkimuksensa suhde tähän kokonaisuuteen.

Perusteltujen rajausten ja valintojen tekeminen edellyttää perehtyneisyyttä omaan tutkimusaiheeseen. Tarkoituksena on, että sisällölliset pääluvut muodostavat yhtenäisen kokonaisuuden irrallisten lukujen sijaan ja johdattavat tutkimustehtävään ja perustelevat sen merkityksen. Lukija siis johdatellaan kirjallisuuteen perehtymisen kautta syntyneisiin tutkimuskysymyksiin ja mahdollisiin hypoteeseihin.

* 1. Lähdeviittausten käyttö tekstissä

Lähdeviittausten huolellinen käyttö on yksi tieteellisen tekstin tunnuspiirteitä. Tässä alaluvussa kuvataan tekstin sisäisen viittaamisen tavallisimmat säännöt. Ne perustuvat APA7:n mukaisiin ohjeisiin (<http://www.apastyle.org/>) suomen kielen sääntöjen mukaan sovellettuina. Suomen kielen sovellukset pohjautuvat NMI-Bulletinin (<https://bulletin.nmi.fi/ohjeita-kirjoittajille/>), Psykologia-lehden (<http://www.psykologia.fi/kirjoittajille/yleiset-ohjeet-kirjoittajille>) ja Kasvatus-lehden ohjeisiin ja esimerkkeihin. Ohjeita on syytä noudattaa johdonmukaisesti läpi koko tutkielman.

Hyvässä viittauskäytännössä ilmaistaan selkeästi ja yksilöidysti, mistä lähteestä tai lähteistä kukin tieto, havainto tai tulkinta on peräisin. Yksiselitteisin ja suositeltavin käytäntö on se, että lähdeviite ilmaistaan ensimmäisessä virkkeessä, jossa lähteestä hankittua tietoa referoidaan (Hirsjärvi ym., 2007). Usein tiiviissä kirjoittamisessa tuodaankin lähteestä esiin vain kaikkein keskeisimmät ajatukset, käsitteet tai tulokset yhdellä virkkeellä esimerkiksi seuraavalla tavalla:[[1]](#footnote-2)

Aiempi tutkimus on osoittanut, kuinka sukupuoli ja tunteet kietoutuvat toisiinsa kasvatuksen käytännöissä (Crawford ym., 1992; Davies ym., 2001). Ymmärrämme tunteet tässä artikkelissa sekä yksilöllisinä kokemuksina että vuorovaikutuksessa ja kulttuurisesti rakentuvina (Hargreaves, 2000; Zembylas, 2007a, 2007b). Tunteita tuotetaan vuorovaikutussuhteissa, erilaisissa tilanteissa ja kohtaamisissa. Tunteisiin liittyy poliittinen ulottuvuus: erilaisissa tilanteissa, paikoissa ja suhteissa toisten tunteiden kokeminen ja ilmaiseminen voi olla hyväksytympää kuin toisten tunteiden (Boler, 1999; Zembylas, 2007b). Puhutaan emotionaalisista säännöistä, jotka määrittävät kulttuurisesti tunteiden ilmaisua ja osoittamista (Zembylas, 2007a). Tunteet voidaan nähdä liikkeessä olevana prosessina, jota voi tarkastella tarkoituksenmukaisena tai intuitiivisena reaktiona, joiden intensiteetti vaihtelee ja joihin liittyy aina ruumiillinen kokeminen (Crawford ym., 1992, s. 110–117). Kun tunteeseen liittyy voimakas ruumiillinen ja intensiivisyydeltään syvä kokemus, voidaan puhua affektista (Rossi, 2015, s. 110–111).

Toisinaan lähteestä ammennettu informaatio voi kuitenkin olla mahdotonta tiivistää yhteen virkkeeseen niin, ettei virkkeestä muodostu kohtuuttoman pitkä ja polveileva. Tällaisissa tapauksissa mahdolliset seuraavat viittaukset samaan lähteeseen samassa tekstikappaleessa ilmaistaan siten, että lukija voi päätellä saman lähteen olevan edelleen käytössä. Jäljessä on kaksi esimerkkiä, joista ensimmäinen on kirjoittajavetoinen ja toinen sisältövetoinen: [[2]](#footnote-3)

Toimintakulttuuriltaan erilaisten koulujen digipedagogisia käytäntöjä tutkineet de Koster ym. (2012) havaitsivat, että digitaalisia teknologioita käytettiin pääsääntöisesti linjassa vakiintuneiden toimintatapojen kanssa: Niissä kouluissa, joissa suosittiin opettajajohtoisia aktiviteetteja, digitaalisia teknologioita käytettiin opettajajohtoisesti. Niissä kouluissa, joilla oli pitkä traditio projektiluontoisten ja avoimien tehtävien teettämisessä, digitaaliset teknologiat integroitiin osaksi tämän kaltaista työskentelyä.

Toimintakulttuuriltaan erilaisten koulujen digipedagogisia käytäntöjen tutkimuksessa (de Koster ym., 2012) on havaittu, että digitaalisia teknologioita käytetään pääsääntöisesti linjassa vakiintuneiden toimintatapojen kanssa: Niissä kouluissa, joissa suosittiin opettajajohtoisia aktiviteetteja, digitaalisia teknologioita käytettiin opettajajohtoisesti. Niissä kouluissa, joilla oli pitkä traditio projektiluontoisten ja avoimien tehtävien teettämisessä, digitaaliset teknologiat integroitiin osaksi tämän kaltaista työskentelyä

Esimerkeissä kaksoispiste ilmaisee, että lähdeviitteen sisältävän virkkeen jälkeisissä virkkeissä käsitellään samaa kokonaisuutta.[[3]](#footnote-4) Toinen tapa on käyttää nimen toistamista tai persoonapronominiviitettä ilmaisemaan, että käsittelet edelleen samaa lähdettä. Jäljessä on esimerkki molemmista tavoista. [[4]](#footnote-5)

Morozovin (2013, s. 14) mukaan internetillä teknisenä järjestelmänä ei ole juurikaan tekemistä sen myyttisen ja kaikkivoivan internetin kanssa, josta julkisessa keskustelussa puhutaan. Jälkimmäistä Morozov kutsuu ”internetiksi” vain lainausmerkkien sisällä

Morozovin (2013, s. 14) mukaan internetillä teknisenä järjestelmänä ei ole juurikaan tekemistä sen myyttisen ja kaikkivoivan internetin kanssa, josta julkisessa keskustelussa puhutaan. Jälkimmäistä hän kutsuu ”internetiksi” vain lainausmerkkien sisällä

Lähdeviite sisältää kirjoittajan sukunimen, teoksen ilmestymisvuoden ja tarvittaessa sivunumeron. Kandidaatin tutkielmassa sivunumerot merkitään, jos viittaus on suora lainaus, taulukko, kuvio tms. tieto, joka on paikannettavissa viitattavan teoksen yhdelle tai kahdelle sivulle. Tällöin lähteestä referoidaan yleensä melko yksityiskohtaista tietoa, kuten esimerkiksi seuraavasti: Suurimmalla osalla opiskelijoista oli varsin hajanainen käsitys opetussuunnitelman yleistavoitteista (Salminen & Annevirta, 2018, s. 27–28). Sivunumero jätetään pois, jos viitataan esimerkiksi kokonaiseen tutkimukseen yleisellä tasolla: Salminen ja Annevirta (2018) ovat selvittäneet opettajaopiskelijoiden opetussuunnitelmaosaamista. Jos lähteenä on e-kirja, jossa ei ole sivunumeroita, referoitu yksityiskohtainen tieto voidaan paikantaa mainitsemalla viittauksessa e-kirjan luku joko luvun numeron tai otsikkotekstin kanssa, esim. – – (Heikkinen & Timonen, 2020, luku 5). – – (Ahvenjärvi & Kirstinä, 2013, luku Lukemisen ja lukutaidon merkityksiä).

Jos lähteessä on yksi tai kaksi kirjoittajaa, kaikki nimet luetellaan jokaisen viittauskerran yhteydessä. Kahden nimen väliin tulee &-merkki, jos viite on suluissa, esim. Tutkimuksen perusteella (Ronai & Lammervo, 2017) voidaan todeta – –. Jos viite on lausemuotoinen, kirjoittajien väliin tulee ja-sana, esim. Ronai ja Lammervo (2017) tarkastelevat – –.

Jos lähteellä on kolme kirjoittajaa tai enemmän, käytetään vain ensimmäisen kirjoittajan nimeä ja lyhennettä ym. (Berhenke ym., 2010).

Saman kirjoittajan eri teoksiin viitataan erottamalla ne toisistaan pilkulla. Samana vuonna julkaistut teokset merkitään aakkosin (Kokko, 2008a, 2008b). Kirjaimet a, b, c jne. tulevat siinä järjestyksessä kuin lähteet on tekstissä mainittu.

Kun viitataan useisiin lähteisiin, ne järjestetään aakkosjärjestykseen ja erotetaan toisistaan puolipisteellä (Kuusipalo, 2011; Lahelma, 2012). Jos useammalla kirjoittajalla on sama sukunimi, heidät erotetaan toisistaan etunimen alkukirjaimella.

Mikäli teoksessa ei ole mainittu kirjoittajaa, viitataan joko lähteen tai julkaisijayhteisön nimeen: – – koulujen määrä (Suomen tilastollinen vuosikirja, 2000), (Opetushallitus, 2005). Jos teoksen nimi on pitkä, se voidaan lyhentää, kunhan se on edelleen tunnistettavissa (Peruskoulun opetussuunnitelman – –, 2014).

Lähdeviitteitä merkittäessä on myös hyvä muistaa, että tekstissä ulkomaiset nimet taivutetaan (esim. Bernhardille, Van Maanenin). Nimien taivutuksen voi tarkistaa Kielitoimiston ohjepankista (<http://www.kielitoimistonohjepankki.fi/selaus/632/ohje/479>). Esimerkiksi jos nimi kirjoitettuna päättyy konsonanttiin, mutta lausuttuna vokaaliin, pääte merkitään heittomerkin kera (esim. Charicot’n, Foucault’lle).

Toisen käden eli toissijaisten lähteiden käyttäminen ei ole suositeltavaa. Toissijaisen lähteen käyttäminen tarkoittaa sitä, että tutkielman kirjoittaja käyttää tekstissään toisen tutkijan jo aiemmin “löytämää” lähdettä ilman että hän etsii itse sen ja tutustuu siihen. Mikäli toissijaista lähdettä joudutaan pakottavasta syystä käyttämään, tämä tulee ilmetä myös tekstiviitteessä seuraavasti:

Honkasen (2017) mukaan Pyysalo (1921) tarkoitti, että ‒ ‒.

Pyysalo (1921) tarkoitti, että ‒ ‒ (Honkasen, 2017 mukaan).

‒ ‒, että näin oli tarkoitus (Pyysalo, 1921, Honkasen, 2017 mukaan).

Näissä esimerkeissä siis Honkanen (2017) on toissijainen lähde, joka on ollut kirjoittajan saatavilla, ja Pyysalo (1921) on alkuperäislähde, jota kirjoittajalla ei ole ollut saatavilla. Lähdeluetteloon merkitään vain käytetty lähde eli toissijainen lähde eikä alkuperäislähdettä, johon kirjoittaja ei ole itse tutustunut.

Jokaisen tekstissä käytetyn viitteen tulee löytyä lähdeluettelosta pois lukien edellä esitelty toisen käden viittauksessa ilmaistu alkuperäislähde, ja jokaisen lähdeluettelossa olevan lähteen pitää esiintyä tekstin viitteissä ainakin kerran. Lähdeluettelon laadinnan ohjeet löytyvät ohjeiston lopusta kohdasta LÄHTEET.

Lähdeviitteen käyttö ei ole välttämätöntä esimerkiksi yleisissä siltaavissa virkkeissä (usein luvun tai kappaleen alussa), joiden jälkeen siirrytään väitettä tai oletusta tukevaan yksityiskohtaisempaan havaintoaineistoon, tai yleisissä oletuksissa, väittämissä tai spekulatiivisissa lauseissa, joita tarkennetaan välittömästi jatkossa (esim. ”Vanhemmilla voi olla joitakin uskomuksia ja selityksiä lapsensa tulevasta koulumenestyksestä jo ennen koulun aloitusta.”). Lähdeviitettä ei myöskään luonnollisesti tarvita tutkimuksia arvioivissa tai yhteen vetävissä virkkeissä, joiden sisällöstä olet itse vastuussa, sekä omaan tutkimukseen ja sen tuloksiin liittyvissä virkkeissä.

1. TYYLIT, TAULUKOT JA KUVIOT 
   1. Tyylit

Jokainen tekstielementti muokataan tyylejä käyttämällä. Uusi luku aloitetaan 1. tekstikappale -tyylillä. Seuraavissa tekstikappaleissa käytetään leipäteksti1-tyyliä. Huomaa, että lukujen ensimmäistä kappaletta ei kuulu sisentää lainkaan. Sitaatin, taulukon tai kuvion jälkeistä kappaletta ei myöskään sisennetä, joten ne aloitetaan 1. tekstikappale -tyylillä.

* + 1. Alaluvut ja niiden otsikointi

Tutkielman pääluvut jakautuvat yleensä alalukuihin. Älä jätä työhösi yksinäisiä alalukuja. Esimerkiksi 2.1 vaatii aina seurakseen alaluvun 2.2. Ensimmäisen (esim. 2) ja toisen tason (esim. 2.1) otsikoiden lisäksi voi käyttää myös kolmannen tason otsikoita (esim. 2.1.1) vain mikäli se on perustellusti tarpeen. Myös alaluvun alaluku tarvitsee seurakseen aina vähintään toisen alaluvun (esim. 2.1.1 ja 2.1.2).

**Neljännen tason otsikot.** Neljännen tason otsikoita ei käytetä lainkaan, vaan teksti on jäsenneltävä niin, että kyseistä otsikkotasoa ei tarvita. Tarvittaessa neljännen tason otsikoinnin sijaan voi käyttää lihavoituja rivinalkuotsikoita, mikäli teksti ei muuten jäsenny loogisesti.


**Rivinalkuotsikko.** Rivinalkuotsikko kirjoitetaan lihavoitunakappaleen alkuun, ja sen jälkeen tulee piste. Rivinalkuotsikko sisennetään, ellei se ole luvun aloittavassa kappaleessa tai sitaatin, taulukon tai kuvion jälkeisessä kappaleessa. Teksti jatkuu rivinalkuotsikon jälkeen ilman rivinvaihtoa.

* + 1. Tyylien käyttö

Tyylejä käytetään siten, että klikataan hiirellä muotoiltavaa tekstiä ja tämän jälkeen klikataan haluttua tyyliä valikkoriviltä (Kuvio 1). Muotoiltavan tekstin voi myös maalata, jolloin useamman tekstikappaleen muotoilu onnistuu yhdellä kertaa. Kaikki tyylit saa näkyviin klikkaamalla tyylivalikon oikeassa alalaidassa olevaa nuolta (ks. Kuvio 1).

Kuvio 1

Wordin yläpalkissa näkyvät tyylit



Sivunumerointi aloitetaan nimiösivulta, ja numerointi jatkuu yhtäjaksoisena viimeiseen tekstiä sisältävään sivuun (myös lähdeluettelo ja liitesivut). Numerot merkitään ilman pistettä oikeaan yläreunukseen. Ensimmäinen sivunumero merkitään näkyviin kuitenkin vasta varsinaisen tekstin ensimmäisen pääotsikon (yleensä JOHDANTO) jälkeiselle sivulle (ks. Liite 2).

* 1. Taulukot ja kuviot

Taulukot ja kuviot numeroidaan arabialaisin numeroin yhtäjaksoisesti kumpikin omana numerosarjanaan. Taulukot ja kuviot numeroidaan ja otsikoidaan tässä mallipohjassa olevien esimerkkien ja tyylien mukaisesti. Taulukon ja kuvion otsikot sijoitetaan taulukon ja kuvion *yläpuolelle*. Taulukon ja kuvion otsikoineen tulee olla ymmärrettävissä ilman varsinaisen tekstin lukemista. Tekstissä olevat viittaukset kuvioihin ja taulukoihin tehdään numeroviittauksin, esimerkiksi (Taulukko 1) eikä esimerkiksi ”taulukko alla”. Lisäksi jokaiseen taulukkoon ja kuvioon täytyy viitata tekstissä ainakin yhden kerran.

Taulukon sarakkeita ei eroteta toisistaan pystyviivoin. Vaakaviivoja käytetään etenkin tilastollisessa taulukossa vain otsikkopalkin erottamiseen sekä taulukon päättymisen osoittamiseen, kuten taulukossa 1. Laadullisen tutkielman taulukoissa voidaan käyttää myös pystyviivoja (ks. Taulukko 2 ja Taulukko 3). Lisäksi taulukon leveyden tulisi olla sivun marginaalien mukainen eli ei liian kapea eikä liian leveä.

Lukua ei aloiteta taulukolla, kuviolla tai aineistolainauksella eikä lukua lopeteta niihin. Luvun alkuun tulee tekstiä, joka johdattaa taulukkoon, kuvioon tai aineistolainaukseen. Loppuun tulee puolestaan kokoavaa tai selittävää tekstiä, tai sellaisen puuttuessa taulukko, kuvio tai aineistolainaus sijoitetaan ylemmäs tekstissä.

Taulukko 1

Pystyvyysuskomusten ulottuvuuksien korrelaatiot opettajan taustatekijöihin (Kumpulainen 2012)

|  |  |  |  |
| --- | --- | --- | --- |
| Pystyvyysuskomusten ulottuvuudet1 | Opettajan taustatekijät | | |
| Syntymävuosi | Työkokemus opettajana2 | Työkokemus nykyisessä koulussa2 |
| Oppilaiden osallistaminen | -.11 | .12 | .12 |
| Ohjaukselliset strategiat | -.00 | -.02 | .05 |
| Ryhmän toiminnan organisointi | -.24\* | .33\*\* | .35\*\* |
| \* *p* ≤ .05, \*\* *p* < .01; 1 ulottuvuuden osioiden keskiarvo; 2 1 = alle vuoden … 5 = yli 15 vuotta. | | | |

Taulukko 2

Esimerkki sisällönanalyysiin liittyvästä aineiston redusoinnista eli pelkistämisestä ja klusteroinnista eli ryhmittelystä

|  |  |  |
| --- | --- | --- |
| **Alkuperäisilmaukset** | **Pelkistetyt ilmaukset** | **Alaluokka** |
| ”Tähän aineistoesimerkki 1.” | Pelkistetty ilmaus 1 | Alaluokka 1 |
| ”Tähän aineistoesimerkki 2.” | Pelkistetty ilmaus 2 |
| ”Tähän aineistoesimerkki 3.” | Pelkistetty ilmaus 3 | Alaluokka 2 |
| ”Tähän aineistoesimerkki 4.” | Pelkistetty ilmaus 4 |
| ”Tähän aineistoesimerkki 5.” |
| ”Tähän aineistoesimerkki 6.” | Pelkistetty ilmaus 5 | Alaluokka 3 |
| ”Tähän aineistoesimerkki 7.” | Pelkistetty ilmaus 6 |
| ”Tähän aineistoesimerkki 8.” | Pelkistetty ilmaus 7 | Alaluokka 4 |
| ”Tähän aineistoesimerkki 9.” | Pelkistetty ilmaus 8 | Alaluokka 5 |
| ”Tähän aineistoesimerkki 10.” |

Taulukko 3

Esimerkki sisällönanalyysiin liittyvästä aineiston abstrahoinnista eli käsitteellistämisestä

|  |  |  |
| --- | --- | --- |
| **Alaluokka** | **Yläluokka** | **Pääluokka** |
| Alaluokka 1 | Yläluokka 1 | Pääluokka 1 |
| Alaluokka 2 |
| Alaluokka 3 |
| Alaluokka 4 | Yläluokka 2 |
| Alaluokka 5 |

Taulukoiden tulisi olla tiiviitä, ja niiden pitäisi sopia yhdelle sivulle. Mikäli taulukko kuitenkin jatkuu useammalle sivulle, tehdään taulukon alkuun yksi ylimääräinen rivi, johon taulukon otsikko asetetaan uudelleen. Tämän jälkeen taulukon ominaisuuksista laitetaan päälle otsikkorivien toisto. Taulukon asetukset tulevat näkyviin, kun taulukko on valittuna. Tällöin voi myös valita, mitkä taulukon rivit toistetaan automaattisesti. Taulukon asetukset tulevat näkyviin työkalupalkin rakenne- ja asetteluvälilehdille. Sivun lopussa taulukon alla voidaan mainita, jos taulukko jatkuu seuraavalla sivulla (esim. lisätään taulukon alle sulkeisiin jatkuu-sana).

1. TUTKIMUKSEN TOTEUTTAMINEN

Kandidaatintutkielmassa ja proseminaarityössä Tutkimuksen toteuttaminen -luvun ensimmäisessä alaluvussa esitellään tutkimustehtävä ja -kysymykset. Pro gradu -tutkielmissa ja väitöskirjoissa tutkimustehtävän ja -kysymysten esittely on yleensä omana päälukunaan sisällöllisten päälukujen ja Tutkimuksen toteuttaminen -luvun välissä.

Tutkimustehtävän ja -kysymysten esittelyn jälkeen Tutkimuksen toteuttaminen -pääluvussa kuvataan tutkimuksen toteuttamiseen liittyvät ratkaisut, esimerkiksi tutkimuskonteksti, tutkimusote (mm. laadullinen tai määrällinen), tutkimusasetelma, tutkimukseen osallistujat sekä aineisto ja sen keruu- ja analyysimenetelmät. Alalukujen määrä ja otsikointi voivat vaihdella tutkimustehtävän ja tutkimuksen toteuttamistavan mukaan. Tavoitteena on kuvata tutkimuksen toteuttaminen ja siihen liittyvät kysymykset niin tarkasti, että tutkimusta voidaan arvioida ja se on periaatteessa toistettavissa kuvauksen perusteella (jälkimmäinen peruste koskee varsinkin määrällistä tutkimusta). Usein Tutkimuksen toteuttaminen -pääluvussa alalukuina ovat muun muassa seuraavat luvut:

* Tutkimustehtävä ja tutkimuskysymykset
* Tutkimuskonteksti / Tutkimuksen lähestymistapa
* Tutkimukseen osallistujat / Tutkimusaineisto
* Tutkimusaineiston keruu / Tutkimuksen kulku
* Aineiston analyysi
* Eettiset ratkaisut.
  1. Tutkimustehtävä ja tutkimuskysymykset

Tämän luvun alussa kerrataan tutkimuksen tavoite, tarkoitus ja tutkimustehtävä ensin yleisellä tasolla (vrt. pääluku Johdanto). Sen jälkeen esitetään tarkat tutkimuskysymykset (ja mahdolliset hypoteesit). Mikäli tarkkoja tutkimuskysymyksiä ei aseteta, tutkimuksen yleinen tavoite kuvataan tarkemmin ja yksityiskohtaisemmin kuin Johdanto-luvussa. Tämä alaluku voi olla lyhyempi kuin muut alaluvut. Tutkimuskysymykset esitetään useimmiten leipätekstistä erillisenä luetelmana:

1. Tähän ensimmäinen tutkimuskysymys

2. Tähän toinen tutkimuskysymys

3. Tähän kolmas tutkimuskysymys jne.

* 1. Tutkimuskonteksti / Tutkimuksen lähestymistapa

Tutkimuskontekstin kuvaaminen tarkoittaa sen ympäristön kuvaamista, jossa tutkimus toteutettiin (esim. etnografinen tutkimus koululuokasta, jolloin voidaan kuvata esimerkiksi luokan oppilasmäärä). Jos tutkimus on toteutettu osana laajempaa tutkimushanketta, voidaan hanke kuvata tässä kohtaa. Tutkimuskontekstin kuvaus voidaan liittää osaksi Tutkimukseen osallistujat / Tutkimusaineisto-alalukua silloin, kun yksityiskohtainen tutkimuskontekstin kuvaaminen ei ole tarpeen.

Laadullisessa tutkimuksessa tämän alaluvun otsikkona voi olla Tutkimuksen lähestymistapa. Luvussa kuvataan tutkimuksen tieteenfilosofiset tausta-ajatukset tai lähtökohdat. Tutkimusta luonnehditaan tieteenfilosofisilta lähtökohdiltaan esimerkiksi realistisena, konstruktivistisena tai fenomenologis-hermeneuttisena tutkimuksena, ja nämä valinnat perustellaan. Tutkimuksen lähestymistapa voidaan kuvata myös luvuissa Tutkimuksen kulku tai Aineiston analyysi.

* 1. Tutkimukseen osallistujat / Tutkimusaineisto

Tämän alaluvun tavoitteena on kuvata tutkimukseen osallistujat, tutkimusotos tai tutkimusaineisto riittävän tarkasti, jotta lukija voi arvioida tutkimusasetelmaa ja tulosten yleistettävyyttä sekä suhteuttaa havaintoja muihin tutkimustuloksiin. Sekä laadullisessa että määrällisessä tutkimuksessa otokselta edellytetään, että se on sopivan kokoinen suhteessa käytettyihin tutkimusmenetelmiin. Lisäksi otannan on oltava tarkoituksenmukainen suhteessa tutkimuskysymyksiin vastaamiseen.

Tutkimukseen osallistujien kuvaus sisältää useimmiten seuraavat tiedot: Keitä tai mitä tutkittiin? Kuinka monta osallistujia oli? Millaisia olivat tutkittavien keskeisimmät, tutkimuksen kannalta olennaiset ominaisuudet (esim. sukupuoli, ikä, koulutus, siviilisääty, työtilanne, sosioekonominen asema)? Mikä oli tutkijan suhde tutkimukseen osallistujiin (erityisesti laadullisessa tutkimuksessa)? Lisäksi mikäli tutkimukseen osallistujista käytetään tulosluvussa pseudonyymeja eli tunnistekoodeja (esim. H1 = haastateltava nro 1) tai keksittyjä nimiä, tässä kerrotaan, miten ne on muodostettu. Jos tutkimusaineisto koostuu osittain tai kokonaan dokumenteista, annetaan tässä luvussa tarkat tiedot niistä (esim. dokumenttien määrä, tarkoitus ja tekstilaji). Tutkimusaineistoa ja tutkittavien taustaa koskeva tieto auttaa ymmärtämään ja tulkitsemaan tutkimustuloksia.

* 1. Tutkimusaineiston keruu

Tämän alaluvun tavoitteena on kuvata lukijalle, miten aineisto kerättiin ja miksi tiettyjä valintoja tehtiin. Kuvaus tutkimusaineiston keruusta voidaan yhdistää myös edelliseen alalukuun (esim. Tutkittavat ja aineiston keruu/Tutkimukseen osallistujat ja tutkimuksen kulku). Olennaisia raportoitavia asioita ovat seuraavat kokonaisuudet:

1. Tutkimuksen konkreettinen toteuttaminen: miten, missä ja milloin aineisto kerättiin (pitkittäistutkimuksessa eri aineistonkeruuvaiheet)?
2. Aineistonkeruumenetelmät ja niiden valintaperustelut:
   * laadullinen tutkimus: millä menetelmillä aineisto kerättiin (esim. osallistuva havainnointi, haastattelu, dokumenttitutkimus)?
   * määrällinen tutkimus: millä menetelmillä, mittareilla/osioilla kutakin käsitettä mitattiin/tutkittiin, ja mikä oli mittareiden alkuperä (tarkat lähdetiedot)?
3. Määrällisessä tutkimuksessa asteikot ja summamuuttujat: minkälaisia asteikkoja ja summamuuttujia rakennettiin, ja mitkä olivat niiden luotettavuudesta kertovat reliabiliteetit eli Cronbachin alfa -kertoimet? Laadullisen tutkimuksen luotettavuustarkastelun kriteerit poikkeavat usein määrällisen tutkimuksen kriteereistä ja yleensä niitä tarkastellaan tutkielman Pohdinta-luvussa.

Laadullisessa tutkimuksessa esimerkiksi haastattelu- tai observointirunko ja määrällisessä tutkimuksessa kyselylomake lisätään tutkimusraportin liitteeksi. Viittaus liitteeseen merkitään sulkuihin joko tekstissä olevan virkkeen sisälle (Liite 1) tai omaksi viittauslausekkeekseen. (Liite 1.)

* 1. Aineiston analyysi

Tämän alaluvun tavoitteena on kuvata lukijalle, miten aineistoa on laadullisesti tai määrällisesti analysoitu. On tärkeä perustella valintoja ja kuvata analyysin eri vaiheet sekä raportoida, miten aineiston analyysimenetelmä sopii saadun aineiston analysointiin ja tutkimuskysymyksiin vastaamiseen. Määrällisessä tutkimuksessa aineiston analysoinnin kuvauksessa noudatetaan yleensä samaa järjestystä kuin tutkimuskysymysten esittelyssä. Laadullisessa tutkimuksessa analyysin kuvaustapoja on erilaisia. Laadullisessa tutkimuksessa tutkimuksen luotettavuuden lisäämiseksi aineiston analyysin kuvauksen tulee olla riittävän yksityiskohtainen, jotta siitä käy ilmi, miten tuloksiin ja johtopäätöksiin on päädytty. Raportin liitteeksi on hyvä valita jokin esimerkkikohta aineistosta ja siihen tehdystä analyysista. Vaihtoehtoisesti esimerkki aineiston analyysistä voidaan esittää tässä alaluvussa esimerkiksi taulukon avulla (ks. tämän ohjeiston luvusta 3.2 taulukot 2 ja 3).

* 1. Eettiset ratkaisut

Eettiset ratkaisut alaluku voi sisältää seuraavat asiat: tutkimusluvat, tietoon perustuva suostumus, tutkittavien ja tutkimuspaikan suojaaminen ja anonymiteetti/pseudonymiteetti, luottamuksellisuus, tutkijan asema ja suhde tutkittaviin, aineiston säilyttäminen ja tuhoaminen, analyysiin ja raportointiin liittyvät eettiset kysymykset sekä tekoälyn hyödyntäminen ja siihen liittyvät eettiset näkökulmat. Huomioithan, että tekoälyn hyödyntämisessä tulee noudattaa voimassa olevia yliopiston linjauksia sekä huolehtia tutkimuseettisistä näkökulmista. Esimerkiksi tekoälyllä tuotetun tekstin käyttäminen suoraan osana opinnäytetyötä ei ole sallittua ja tutkimusaineiston syöttäminen tekoälysovellukseen voi olla tietosuojaselosteen vastaista.

Eettisiin näkökulmiin palataan usein pohdinnassa uudelleen. Opinnäytetyön liitteinä annetaan tutkimustiedote, tietosuojaseloste ja tarkempi selonteko tekoälyn käytöstä (ks. esimerkki selonteosta tekoälyn käytöstä Liite 4).

Jyväskylän yliopiston ohjeita:

* Opiskelijan tietosuojaohjeet ja mallipohjat: <https://www.jyu.fi/fi/tietosuoja/opiskelijan-tietosuojaohjeet>
* Ohjeet ja linjaukset tekoälypohjaisten sovellusten käytöstä: <https://www.jyu.fi/fi/opiskelijalle/kandi-ja-maisteriopiskelijan-ohjeet/opintoja-ohjaavat-saadokset-ja-maaraykset/tekoalypohjaisten-sovellusten-kaytto-opiskelussa-jyu-ohjeet-ja-linjaukset>
* Movin ohjeet tekoälypohjaisten sovellusten käytöstä: <https://www.jyu.fi/fi/opiskelijalle/kandi-ja-maisteriopiskelijan-ohjeet/opinnot-movissa/ohjeet-tekoalypohjaisten-sovellusten-kayttoon-movin-opintojaksoilla>

1. TULOKSET TAI MUU KUVAILEVA OTSIKKO TULOSTEN SISÄLLÖN MUKAAN


Tulosluku otsikoidaan tavallisimmin Tulokset, ja tulokset jäsennetään yleensä varsinkin määrällisessä tutkimuksessa tutkimuskysymyksiä vastaaviin alalukuihin. Tällöin tuloslukuja on saman verran kuin tutkimuskysymyksiä, jolloin ensimmäisessä alaluvussa vastataan ensimmäiseen tutkimuskysymykseen, toisessa alaluvussa toiseen tutkimuskysymykseen ja niin edelleen. Tulosluvun otsikot muotoillaan tutkimuskysymyksen pohjalta eikä otsikkona voi toimia tutkimuskysymys. Laadullisen tutkimuksen tulosluvut voivat rakentua muullakin tavoin, ja samassa alaluvussa voidaan vastata useampaan kuin yhteen tutkimuskysymykseen. Lisäksi laadullisessa tutkimuksessa voidaan käyttää tulosten sisältöön yksityiskohtaisesti viittaavia otsikoita kuvailevuuden ja luotettavuuden tukena (esim. ”Poikien epäilevä suhtautuminen oppilaskuntaan”). Tulosluvun alussa voi tarvittaessa käyttää ingressiä ja kuvata tiiviisti, miten tulosluku rakentuu.

* 1. Sisällöllinen alaluku

Tuloksia kuvatessa voidaan käyttää taulukoita. Erityisesti määrällisessä tutkimuksessa käytetään usein myös kuvioita selventämään tai havainnollistamaan tutkimustuloksia (ks. Kuvio 2 ja Kuvio 3). Taulukoita ja kuvioita ei tuoda analyysiohjelmista muokkaamattomina tekstiin. Niitä editoidaan ja varmistetaan, että ne ovat ohjeistuksen mukaisesti laadittuja (esim. ei ylimääräisiä viivoja taulukoissa ja otsikot oikeissa paikoissa).

Kuvio 2

Lukujonotaitojen kehitys alakoulun neljän ensimmäisen luokan aikana heikoilla, keskitasoisilla ja hyvillä lukijoilla



Kuvio 3

Kirjoitelmien loogisuuden luokitusten arvojen prosentuaalinen jakauma

Kuviot ja taulukot, joihin viitataan tekstissä vähintään kerran, asetetaan tekstin lomaan välittömästi ensimmäisen tekstiviittauksen jälkeen. Mikäli tutkimuksen tuloksia esitetään taulukossa, täsmälleen samoja tutkimustuloksia ei pääsääntöisesti toisteta tekstissä sellaisenaan (esim. numeerisesti), ellei toistolle ole painavaa syytä. Kuviota selvennetään tarvittava määrä, mutta vältetään kuvion sisällön turhaa toistoa.

* 1. Sisällöllinen alaluku

Laadullisessa tutkimuksessa tuloksia havainnollistetaan ja tulkintoja perustellaan aineistositaateilla. Ne on liitettävä selkeästi tekstissä esitettyyn havaintoon tai tulkintaan, jotta lukija ymmärtää vaivattomasti niiden välisen yhteyden. Lyhyet sitaatit erotetaan muusta tekstistä lainausmerkein ja ne kirjoitetaan osaksi muuta tekstiä (esim. Opettaja 1 totesi, että ”se kiusaamattomuusryhmä juttu, mikä meillä on, niin se on aika raskasta puuhaa”.). Mikäli sitaatit ovat pidempiä kuin neljä riviä, ne sisennetään alla olevaan tapaan:

Esimerkki 1

Ja sitte se kiusaamattomuusryhmä juttu mikä meillä on, niin se on aika raskasta puuhaa, että meillä on neljä siinä opettajaa ja sit opot on mukana siinä myöskin […] Vaikkakin se työ on sitte palkitsevaa, sillä tavalla palkitsevaa, että vaikka on inhottava haastatella sellasista kiusaamisasioista, mutta että kuitenkin saadaan tulosta aikaseks. Niin, että kyllä mä sitä kannatan, vaikka työtä se kans teettää. (mahdollinen pseudonyymi, esim. Opettaja 1)

Jos tutkimukseen osallistujista ei käytetä pseudonyymejä, voidaan aineistoesimerkkeihin viitata tekstissä numeroin. Kuten edellä olevasta aineistoesimerkistä käy ilmi, sisennetyt aineistoesimerkit voidaan numeroida juoksevasti yhdestä alkaen eteenpäin. Pitkät aineistoesimerkit on hyvä merkitä rivinumeroilla, jolloin niihin on helppo viitata tekstissä. Rivinumeroiden merkitsemisessä rajatulle alueelle voit käyttää apuna Word-ohjelman jatkuva osanvaihto -toimintoa.

1 Matti: Kuinka paljon on kaksi plus kaksi, Liisa?

2 Liisa: Se on viisitoista.

3 Matti: Ei nyt sentään. Kaisa, mitäs sinä vastaat?

4 Kaisa: Se on neljä.

5 Matti: Kyllä, näinhän se on.

Myös laadullisessa tutkimuksessa tuloksia voidaan esittää taulukkomuodossa, kuten taulukossa 4. Taulukko 4 on kuvitteellinen esimerkki siitä, miten teemat ja niiden sisällöt voidaan taulukkomuodossa raportoida.

Taulukko 4

Teemoittelu nuoren opettajan kehitystehtävistä ja niiden ratkaisutavoista

| **Teema** | **Sanallinen kuvaus** |
| --- | --- |
| Opetusfilosofia | Oman opetustyylin löytäminen <-> urautuminen |
| Oppilassuhde | Rakentavan suhteen luominen oppilaisiin <-> suhteen puuttuminen / vallankäyttö |
| Suhde työtovereihin | Yhteistyö <-> syrjäytyminen / yksityisyrittäjyys |

Sisällöllisten alalukujen jälkeen voi tarvittaessa tehdä vielä alaluvun, joka kokoaa tuloslukujen annin. Alaluku voi olla tiivistelmä tai yhteenveto tuloksista. Tämä on erityisen hyödyllistä lukijalle silloin, kun tuloksia on paljon ja ne ovat monipolvisia. Aina tällainen alaluku ei kuitenkaan ole tarpeen.

1. POHDINTA

Pohdintalukua ei välttämättä tarvitse jakaa alalukuihin, mutta tarvittaessa voi käyttää alalukuja esimerkiksi alla olevin otsikoin. Pohdinnan keskeiset sisällöt ovat

* tulosten tarkastelu ja johtopäätökset
* tutkimuksen arviointi (luotettavuus, rajoitukset, eettisyys)
* jatkotutkimusaiheet ja käytännön sovellukset.

Pohdinnan alussa kerrataan ytimekkäästi yleisellä tasolla tutkimuksen tavoite ja esitetään tiivistetysti tutkimuksen tulokset. Tuloksia verrataan ja arvioidaan suhteessa johdannossa esitettyyn tutkimusaiheen taustoitukseen, teorioihin tai tutkittavan ilmiön käsitteelliseen kuvailuun sekä aiempiin tutkimustuloksiin. Pohdinta sisältää arviointia siitä, tuottiko tutkimus uutta tietoa, ymmärrystä tai tulkintaa. Tutkija arvioi, vahvistiko tutkimus aiempia tutkimustuloksia tai näyttäytyvätkö aiemmat tutkittavan ilmiön käsitteelliset kuvailut tai teoriat suhteessa tuloksiin uudessa valossa. Lisäksi arvioidaan tutkimuksen tavoitteen toteutumista ja tulosten sovellettavuutta käytäntöön.

Pohdinnassa tulee myös arvioida kriittisesti sekä tutkimuksen toteuttamista että tuloksia mahdollisten rajoitusten näkökulmasta. Tällä tarkoitetaan tutkimuksen luotettavuuden (esim. sisäisen validiteetin tai vastaavuuden, yleistettävyyden tai siirrettävyyden, reliabiliteetin tai tutkimustilanteen arvioinnin, objektiivisuuden tai vahvistettavuuden) arviointia sekä tutkimuksen rajoitteiden ja vahvuuksien tunnistamista (sekä toteutuksen että tutkijan tulkinnan osalta). Lopuksi ehdotetaan oman tutkimuksen toteutukseen ja tuloksiin pohjautuen jatkotutkimusaiheita. Pohdi tutkielmasi lopetus huolellisesti: mihin sanoihin haluat kandidaatintutkielmasi päättää, ja minkä ajatuksen jättää päällimmäiseksi viestiksi lukijalle?

Lähteet

Alla olevat esimerkit lähdeluettelon laadinnasta on tehty APAn mukaan (<http://www.apastyle.org/>, <https://apastyle.apa.org/instructional-aids/tutorials-webinars>). Suomenkielistä lähdeluetteloa varten Psykologia-lehti (<http://www.psykologia.fi/kirjoittajille/yleiset-ohjeet-kirjoittajille>) antaa seuraavia ohjeita:

* Jos teoksen nimessä on useita sanoja, käytä isoa alkukirjainta pääsääntöisesti vain niistä ensimmäisessä. Käytä silti isoja alkukirjaimia sanoissa, joihin kuuluu iso alkukirjain kyseisen kielen konventioiden mukaisesti (kuten erisnimissä, englanninkielisissä kielten nimissä, saksankielisissä substantiiveissa). Kirjoita lehtien nimet niin kuin lehdet itse kirjoittavat ne – yleensä useimmat sanat alkavat isolla alkukirjaimella.
* Jos teoksen nimessä on otsikko ja alaotsikko, käytä niiden välissä kaksoispistettä, paitsi jos teoksessa on käytetty jotain muuta välimerkkiä. Jos teoksen nimeen kuuluu kaksoispisteen tai ajatusviivan jälkeinen alaotsikko, kirjoita se suomenkielisessä teoksessa pienellä alkukirjaimella ja muun kielisessä isolla. Kysymysmerkin, huutomerkin tai pisteen jälkeinen alaotsikko alkaa aina isolla alkukirjaimella.
* Sivunumeroiden väliin tulee lyhyt ajatusviiva eli n-ajatusviiva (en dash; –), ei siis lyhyt yhdysmerkki (hyphen; -) eikä pitkä ajatusviiva eli m-ajatusviiva (em dash; —).
* Lähteiden selitykset on suomennettava: esimerkiksi Teoksessa (ei ”In”), toim. (ei ”ed./eds.”), s. (ei ”p./pp.”), 3. painos (ei ”3rd edition”), ym. (ei ”et al.”).”

Lisäksi Kasvatus-lehden lähdeluettelo-ohjeista noudatetaan seuraavia. Lehden ohjeita on täydennetty tämän ohjeen tekijöiden kommentein, jotka ovat {aaltosulkeissa}.

* Laadi lähdeluettelo sukunimien mukaiseen aakkosjärjestykseen. Jos sukunimeen liittyy pienellä kirjoitettu etuliite (esim. de, van, von) aakkostetaan teos sukunimen ison kirjaimen mukaan (esim. van Dijk laitetaan D:n kohdalle). Saman kirjoittajan lähteet aakkostetaan vuosiluvun mukaan vanhimmasta uusimpaan.
* Lähteenä ei käytetä pelkkää kokonaisen lehden nimeä, jos on lainattu tietoja vain sen erillisistä artikkeleista, joilla on nimetyt kirjoittajat. Sanomalehtiartikkelista mainitaan kirjoittajatietojen lisäksi lehden osa ja sivunumero (Helsingin Sanomat, A3, 8).
* Elektronisista lähteistä on tärkeää mainita yleistietojen ohella tarkka internetosoite sekä päivämäärä, jolloin teksti on luettu, koska sivun sisältö voi muuttua. {Internetosoitetta ja päivämäärää ei tarvitse merkitä lähteistä, jotka eivät muutu, kuten e-kirjat ja pdf-muotoon tallennetut julkaisut.}
* Kaikki lähteet merkitään samaan luetteloon: erillisiä laki-, arkisto- tai julkaisemattomien lähteiden luetteloita ei käytetä. Poikkeuksena ovat tutkimuksen aineistona käytettyjen kirjallisten aineistojen luettelot (ns. primaarilähteet) esimerkiksi oppikirjatutkimuksessa.
* Lähteiden, joihin viitataan tekstissä, tulee esiintyä täydellisinä lähdeluettelossa. Poikkeuksen tekevät henkilökohtaiset kommunikaatiot (esim. haastattelut, tiedonannot, sähköpostiviestit, puhelinkeskustelut) ja muistiinpanot, jotka merkitään vain lähdeviitteisiin, mutta ei lähdeluetteloon. {Myöskään toissijaisen lähteen alkuperäislähdettä ei merkitä lähdeluetteloon.}
* Jos lähde on hyväksytty julkaistavaksi, mutta ei vielä ilmestynyt, lähdeluetteloon merkitään julkaisuvuoden tilalle sulkuihin sana ”painossa”.

Esimerkkejä artikkelista aikakauslehdessä.

Englanninkielisten aikakauslehtien nimet kirjoitetaan aina täydellisinä ja lehden nimen varsinaiset sanat kirjoitetaan isoin alkukirjaimin. Merkitse lähteen DOI (Digital Object Identifier) lähdeluetteloon aina, kun se on saatavilla alla olevan esimerkin mukaisesti.

Heikkinen, H., Huttunen, R., Niglas, K., & Tynjälä, P. (2005). Kartta kasvatustieteen maastosta. Kasvatus, 36(5), 340–354.

Nuthall, G. (1999a). Learning how to learn: The evolution of students’ minds through the social processes and culture of the classroom. International Journal of Educational Research, 31(3), 141–256.

Nuthall, G. (1999b). The way students learn: Acquiring knowledge from an integrated science and social studies unit. Elementary School Journal, 99(4), 303–341. <https://doi.org/10.1086/461928>

Pearson, M., & Brew, A. (2002). Research training and supervision development. Studies in Higher Education, 27(2), 135–150. <https://doi.org/10.1080/03075070220119986>

Esimerkkejä artikkeleista kokoomateoksessa (toimitetussa teoksessa)

Toimittajien nimissä etunimen alkukirjaimet kirjataan ennen sukunimeä. APAn mukaan artikkelin sivunumerot merkitään sulkuihin teoksen nimen jälkeen (kuten alla olevissa esimerkeissä).

Bretherton, I. (1984). Representing the social world in symbolic play: Reality and fantasy. Teoksessa I. Bretherton (toim.), *Symbolic play: The development of social understanding* (s. 3–41). Academic Press.

Diamond, R. M. (2005). The institutional change agency: The expanding role of academic support centers. Teoksessa S. Chadwick-Blossey & D. R. Robertson (toim.), *To improve the academy* (Vol 23, s. 24–37). Anker Publishing.

Kuusinen, J., & Korkiakangas, M. (1991). Oppiminen. Teoksessa J. Kuusinen (toim.), *Kasvatuspsykologia* (s. 21–64). WSOY.

Leu, D. J., Kinzer, C. K., Coiro, J. L., & Cammack, D. W. (2004). Toward a theory of new literacies emerging from Internet and other information and communication technologies. Teoksessa R. B. Ruddell & N. Unrau (toim.), *Theoretical models and process of reading* (5. painos, s. 1570–1613). International Reading Association.

Esimerkkejä kirjoista

Argyle, M. (1991). Cooperation: The basis of sociability. Routledge.

Barkley, R.A. (1997). Defiant children. A clinician´s manual for assessment and parent training (2. painos). Guilford Press.

Canetti, E. (1994). Der Ohrenzeuge: Fünfzig Charaktere (M. Lång & J. Tammi, suom.) Pikku-idis. (Alkuperäisteos julkaistu 1974).

Green, L. W., & Kreuter, M. W. (2001). Health promotion planning: An educational and ecological approach (3. painos). McGraw-Hill.

Heikkinen, H., Moilanen, P., & Räihä, P. (toim.) (1999). Opettajuutta rakentamassa. Jyväskylän yliopisto, opettajankoulutuslaitos. Opetuksen perusteita ja käytäntöjä 34. {toimitettu teos - Tekstissä on siis viitattu tähän teokseen kokonaisuutena eikä sen yksittäiseen artikkeliin.}

Hirsjärvi, S., Remes, P., & Sajavaara, P. (2007). Tutki ja kirjoita. (13. osin uudistettu painos). Tammi.

Metsämuuronen, J. (2009). Tutkimuksen tekemisen perusteet ihmistieteissä. (4. laitos, 1. painos). Gummerus.

Rose, J., & Perski, A. (2010). Duktighetsfällan: En överlevnadshandbok för prestationsprinsessor (V. Metsälä, suom.) Minerva Kustannus. (Alkuperäisteos julkaistu 2008).

Esimerkkejä raporteista, esityksistä ja materiaaleista

Inkinen, M. (2012). CORE-menetelmä ja sen käyttö opintopsykologityössä Helsingin yliopistolla. [Suullinen esitys]. Psykoterapiatutkimuksen päivillä helmikuussa 2012, Jyväskylä.

Lepola, J., Salonen, P., & Mattinen, A. (2007). CBeMo: lapsen käyttäytymisen arviointi aikuisen ohjaamissa askartelu- ja toimintatilanteissa päiväkodissa. Julkaisematon käsikirjoitus. Oppimistutkimuksen keskus. Turun yliopisto.

Linnakangas, R., Lehtoranta, P., Järvikoski, A., & Suikkanen, A. (2010). Perhekuntoutus puntarissa. Kelan psykiatrisen perhekuntoutuksen kehittämishankkeen arviointi (Sosiaali- ja terveysturvan tutkimuksia 109). Kelan tutkimusosasto.

Opetushallitus. (2014). Perusopetuksen opetussuunnitelman perusteet. Määräykset ja ohjeet 96. Opetushallitus. {julkaisu, jolla ei ole henkilötekijää – Tekstissä on viitattu julkaisijayhteisön nimeen.}

Opetushallitus. (2018). Varhaiskasvatussuunnitelman perusteet. Määräykset ja ohjeet 3a. Opetushallitus. {julkaisu, jolla ei ole henkilötekijää – Tekstissä on viitattu julkaisijayhteisön nimeen.}

Perusopetuksen opetussuunnitelman perusteet. (2014). Määräykset ja ohjeet 96. Opetushallitus. {julkaisu, jolla ei ole henkilötekijää – Tekstissä on viitattu julkaisun nimeen.}

Tilastokeskus. (2012a). Suomi lukuina. Työmarkkinat. Väestö toiminnan mukaan. Tilastokeskus. <http://www.stat.fi/tup/suoluk/suoluk_tyoelama.html>

Tilastokeskus. (2012b). Suomi lukuina. Väestö iän mukaan, 2012 lopussa. Tilastokeskus. <http://www.stat.fi/tup/suoluk/suoluk_vaesto.html>

Varhaiskasvatussuunnitelman perusteet. (2018). Määräykset ja ohjeet 3a. Opetushallitus. {julkaisu, jolla ei ole henkilötekijää – Tekstissä on viitattu julkaisun nimeen.}

Esimerkkejä pro gradu -tutkielmista ja väitöskirjoista

Hänninen, M. (2016). APO-ohjaajien kokemuksia dialogisuudesta ohjauksessa [Pro gradu -tutkielma, Jyväskylän yliopisto]. <https://jyx.jyu.fi/dspace/handle/123456789/50287>

Niemi, K. (2016). Moral beings and becomings: Children’s moral practices in classroom peer interaction [Väitöskirja, Jyväskylän yliopisto]. <https://jyx.jyu.fi/dspace/handle/123456789/48975>

Esimerkkejä internet-artikkeleista tai vain verkossa ilmestyvän lehden artikkelista

Burleson, J. L. (2012). Show choir. Oxford Music Online. <http://www.oxfordmusiconline.com/subscriber/article/grove/music/A2219487>

Eerola, T. (2000, heinäkuu). The rise and fall of the experimental style of the Beatles. Soundscapes, 3. <http://www.icce.rug.nl/~soundscapes/VOLUME03/Rise_and_fall0.shtml>

Esimerkkejä muista lähteistä

Bishop, D. (2012, 26. elokuuta). How to bury your academic writing. BishopBlog. <http://deevybee.blogspot.fi/2012/08/how-to-bury-your-academic-writing.html>

Yle Uutiset [@yleuutiset] (2021, 25. elokuuta). Elia Ahola, 23, istui koulun penkillä viimeksi peruskoulussa, nyt hän aloitti yliopisto-opinnot – "Valtava työ palkittiin". [Twiitti] <https://twitter.com/yleuutiset/status/1430554572716654593>

Lisätietoja lähteiden merkitsemisestä ja muita kirjoitusohjeita voi katsoa esim. teoksesta Hirsjärvi S., Remes, P. & Sajavaara, P. (2007 tai uudempi). Tutki ja kirjoita. Tammi.

Liitteet

Liite 1. Oikeinkirjoitukseen liittyviä ohjeita

Ajatusviiva –: Ctrl + - (miinusmerkki numeronäppäimistössä).

Esimerkkejä:

Lastensuojelu – kehityskulkuja ja paikannuksia (artikkelin otsikko)

Loka–marraskuussa

5–6-vuotiaat

Paikalla oli vain kymmenen–viisitoista kuulijaa.

Pyytäminen käy jollakin seuraavista tavoista:

– palauttamalla täytetty koontilomake

– lähettämällä sähköpostia

– soittamalla.

**Yhdysmerkki**

suomalais-ugrilainen, ei-eurooppalainen, approbatur-arvosana,

kaksi- ja puolivuotias, opettaja-oppilassuhde, kirjain-äännevastaavuus,

NLP-teoria, pro gradu -tutkielma

**Prosenttimerkin** edellä jätetään suomenkielisessä tekstissä yksi välilyönti (esim. 17 % haastatelluista), mutta englanninkielisessä tekstissä ei ole välilyöntiä.

**Yhtäläisyysmerkin** molemmin puolin tulee välilyönti (1 km = 1 000 m).

Erilaisissa oikeinkirjoituksen pulmakohdissa kannattaa tarkistaa tämänhetkinen kielenhuollon suositus Kielitoimiston ohjepankista (<http://www.kielitoimistonohjepankki.fi/selaus/924>).

Liite 2. Ohje sivunumeroiden lisäämiseen

1. Lisää sisällysluettelon jälkeen osanvaihto (Asettelu > Vaihdot > Osanvaihdot + Seuraava sivu)
2. Mene Johdanto-osan ensimmäiselle sivulle ja tuplaklikkaa ylätunnistetta (sivun ylälaita). Ota pois valinta kohdasta "Linkitä edelliseen" ja lisää sitten sivunumerointi sivun oikeaan ylänurkkaan.
3. Valitse "Erilainen ensimmäinen sivu"

Liite 3. Muotoiluohjeet pro gradu- ja kandidaatintutkielmiin, mikäli et käytä valmista mallipohjaa

***Riviväli:*** 1,5

***Kirjasintyyppi:***

Book Antiqua

***Pistekoot:***

**kansilehti:**

Työn nimi 16 (keskitys)

Tekijän nimi 14 (keskitys)

Muu 12 (oikean reunan tasaus)

**otsikot (lihavoituna):**

**TIIVISTELMÄ, SISÄLLYS, LÄHTEET** ja **LIITTEET** (ISOT KIRJAIMET) 14

**LUKUJEN OTSIKOT** (ISOT KIRJAIMET) 16

teksti 12

kuviot ja taulukot 10,5

***Marginaalit:***

Ylhäällä ja alhaalla 2,5 cm sekä vasemmalla ja oikealla 3 cm.

***Suorat lainaukset:***

Yli neljän rivin aineistositaatit erotetaan muusta tekstistä tyhjällä rivivälillä, tiheämmällä rivivälillä (rv 1) ja sisennyksellä (1cm). Lyhyemmät sitaatit erotetaan muusta tekstistä ”lainausmerkeillä”. Lainauksia ei kursivoida.

Liite 4. Selonteko tekoälyn käytöstä (ohje)

Kerro tässä liitteessä täsmällisesti, mitä työkaluja on käytetty, miten, mihin tarkoitukseen ja missä osassa opinnäytetyötä. Voit soveltaa yliopiston ohjeita: <https://www.jyu.fi/fi/opiskelijalle/kandi-ja-maisteriopiskelijan-ohjeet/akateemiset-opiskelutaidot/tekoalyn-kayton-raportointi>

Huomioithan, että tekoälyn käyttämisen tulee olla linjassa ajankohtaisten Jyväskylään yliopiston ohjeiden ja linjausten kanssa [Tekoälypohjaisten sovellusten käytöstä opiskelussa](https://www.jyu.fi/fi/opiskelijalle/kandi-ja-maisteriopiskelijan-ohjeet/opintoja-ohjaavat-saadokset-ja-maaraykset/tekoalypohjaisten-sovellusten-kaytto-opiskelussa-jyu-ohjeet-ja-linjaukset) sekä noudattaa [tutkimuseettisiä periaatteita](https://www.jyu.fi/fi/opiskelijalle/kandi-ja-maisteriopiskelijan-ohjeet/tiedonhankinta-ja-aineistonhallinta/kirjastotuutori/tutkimusetiikka). Opinnäytetyön tekijänä olet vastuullinen perehtymään näihin ohjeisiin.

1. Esimerkki on muokattu lainaus artikkelista *Muistoja sukupuolesta ja tunteista – lastentarhanopettajaopiskelijat kertovat lapsuudestaan*. Otteen viitteet on muokattu APA7:n mukaiseksi. Alkuperäisen otteen kohta ”Tunteet voidaan nähdä liikkeessä olevana prosessina, jota voi tarkastella tarkoituksenmukaisena tai intuitiivisena reaktiona. Niiden intensiteetti vaihtelee ja niihin liittyy aina ruumiillinen kokeminen. (Crawford ym.1992, 110–117),”, on uudelleenkirjoitettu yhdeksi virkkeeksi. [↑](#footnote-ref-2)
2. Esimerkki on muokattu lainaus artikkelista *(Vasta)kertomuksia koulutuksen digitalisaatiosta*. Otteen viitteet on muokattu APA7:n mukaiseksi ja viitattujen kirjoittajien etunimet on jätetty muokatusta versiosta pois. [↑](#footnote-ref-3)
3. Kaksoispisteistä ja alkukirjainkäytännöistä ks. <http://www.kielitoimistonohjepankki.fi/haku/kaksoispiste/ohje/143#kaksoispisteen%20jaljessa>). [↑](#footnote-ref-4)
4. Esimerkki on muokattu lainaus artikkelista *Koulutuksen digitaalinen datafik(s)aatio*. Otteen viitteet on muokattu APA7:n mukaiseksi ja viitatun kirjoittajan etunimet on jätetty muokatusta versiosta pois. [↑](#footnote-ref-5)